रंजिश को लेकर दो पक्षों में मारपीट
आष्टा | थाना क्षेत्र के गांव मगरखेड़ी में पुरानी रंजिश तथा इंदिरा आवास कुटी बनाने की बात को लेकर दो पक्षों में मारपीट हो गई। पुलिस ने क्रास प्रकरण दर्ज किया है। पुलिस के अनुसार मगरखेड़ी निवासी बबीता बाई प|ी इंदर सिंह ने रिपोर्ट दर्ज कराई है कि इंदिरा आवास कुटी बनाने की बात को लेकर आरोपी मगरखेड़ी गांव निवासी माया बाई, कैलाश, छगन, रामसभा ने मिलकर मारपीट की। जिससे उसे चोटें आई हैं। दूसरे पक्ष के फरियादी सेवाराम पुत्र छीता आयु 65 साल ने रिपोर्ट दर्ज कराई है कि आरोपी बबीता व रामचंदर ने मिलकर पुरानी रंजिश को लेकर मारपीट की।
hin_Deva hin_Deva